জানা গেছে, শুক্রবার গভীর রাতে একদল ডাকাত বিঝারী গ্রামের আঃ রহমান শেখের বাড়িতে দরজা ভেঙ্গে ঘরে প্রবেশ করে। সবাইকে অস্ত্রের মুখে জিম্মি করে আলমারি ভেঙ্গে ১৬ ভরি স্বর্ণালঙ্কার ও ৬ লাখ ২০ হাজার টাকা লুট করে নিয়ে যায়। এ সময় বাধা দিলে ডাকাতরা সামসুন্নাহার নামে এক বৃদ্ধ মহিলাকে পিটিয়ে গুরুতর আহত করে। এদিকে একই রাতে কোয়ারাক গ্রামে আক্কাছ আলী মোল্যার বাড়িতে গভীর রাতে ১০/১২ জনের ডাকাতদল ঘরের দরজা ভেঙ্গে ঘরে প্রবেশ করে অস্ত্রের মুখে সবাইকে জিম্মি করে। এ সময় গৃহকর্তার ছেলে রিফাত বাধা দিলে ডাকাতরা তাকে ধারালো অস্ত্র দিয়ে কুপিয়ে আহত করে।